Welsh Statutory Instruments
2021 Rhif 1228 (Cy. 310)
Llywodraeth Leol, Cymru
Gorchymyn Sir y Fflint (Trefniadau Etholiadol) (Rhif 2) 2021
Gwnaed 2 Tachwedd 2021
Yn dod i rym yn unol ag erthygl 1(2) a (3)

Mae Comisiwn Ffiniau a Democratiaeth Leol Cymru, yn unol ag adran 36(5) o Ddeddf Llywodraeth Leol (Democratiaeth) (Cymru) 2013 (“Deddf 2013”), wedi cyflwyno i Weinidogion Cymru adroddiad dyddiedig Mehefin 2020 yn cynnwys ei argymhellion ar gyfer newid a manylion ei adolygiad o’r trefniadau etholiadol ar gyfer Sir y Fflint.
Sefydlwyd y Comisiwn Ffiniau Llywodraeth Leol i Gymru gan adran 53 o Ddeddf Llywodraeth Leol 1972 (p. 70) (“Deddf 1972”), ac Atodlen 8 iddi. Diddymwyd adran 53 ac Atodlen 8 gan adran 73(2) o Ddeddf Llywodraeth Leol (Democratiaeth) (Cymru) 2013 (dccc 4) (“Deddf 2013”), ac Atodlen 2 iddi. Mae Deddf 2013 yn ailenwi’r Comisiwn Ffiniau Llywodraeth Leol i Gymru yn Gomisiwn Ffiniau a Democratiaeth Leol Cymru (gweler adran 2).
2013 dccc 4.
Mae Gweinidogion Cymru, ar ôl ystyried y materion y cyfeirir atynt ac a nodir yn adran 37(2)(a) ac (c) o Ddeddf 2013, wedi penderfynu rhoi effaith i’r argymhellion hynny gydag addasiadau.
Yn unol ag adran 37(3) o Ddeddf 2013, mae mwy na 6 wythnos wedi mynd heibio ers i’r argymhellion hynny gael eu cyflwyno i Weinidogion Cymru.
Mae Gweinidogion Cymru yn gwneud y Gorchymyn a ganlyn drwy arfer eu pwerau a roddir gan adran 37(1) o Ddeddf 2013.

Enwi, cychwyn a dirymu
1. (1) Enw’r Gorchymyn hwn yw Gorchymyn Sir y Fflint (Trefniadau Etholiadol) (Rhif 2) 2021.
(2) At unrhyw ddiben a nodir yn rheoliad 4(1) o’r Rheoliadau, daw’r Gorchymyn hwn i rym drennydd y diwrnod y’i gwneir.
(3) At bob diben arall, daw’r Gorchymyn hwn i rym ar y diwrnod arferol ar gyfer ethol cynghorwyr yn 2022.
Mae Gorchymyn Awdurdodau Lleol (Newid Blynyddoedd Etholiadau Cyffredin) (Cymru) 2019 (O.S. 2019/1269 (Cy. 220)) yn diwygio adran 26(1) o Ddeddf 1972 i ddarparu y bydd etholiadau cyffredin cynghorwyr awdurdodau lleol yn cael eu cynnal yn y flwyddyn 2022 yn hytrach na 2021.
(4) Mae Gorchymyn Sir y Fflint (Trefniadau Etholiadol) 2021 wedi ei ddirymu.
O.S. 2021/1215 (Cy. 304).

Dehongli
2. Yn y Gorchymyn hwn—
ystyr “y Rheoliadau” (“the Regulations”) yw Rheoliadau Newidiadau i Ardaloedd Llywodraeth Leol 1976;
O.S. 1976/246. Mae adran 74(3) o Ddeddf 2013 yn darparu bod y Rheoliadau hyn yn parhau i gael effaith mewn perthynas â gorchmynion a wnaed o dan Ran 3 o Ddeddf 2013, fel pe bai’r gorchmynion hynny wedi eu gwneud o dan Ran 4 o Ddeddf 1972.
ystyr “ward etholiadol” (“electoral ward”) yw unrhyw ardal yr etholir aelodau drosti i Gyngor Sir y Fflint;
mae unrhyw gyfeiriad at fap yn gyfeiriad at un o’r 10 map a farciwyd “Map ar gyfer Gorchymyn Sir y Fflint (Trefniadau Etholiadol) (Rhif 2) 2021” a adneuwyd yn unol â rheoliad 5 o’r Rheoliadau, a labelwyd “1” i “10”, ac mae cyfeiriad at fap â rhif yn gyfeiriad at y map sy’n dwyn y rhif hwnnw;
pan ddangosir bod ffin ar fap yn rhedeg ar hyd ffordd, rheilffordd, troetffordd, cwrs dŵr neu nodwedd ddaearyddol debyg, mae i’w thrin fel un sy’n rhedeg ar hyd llinell ganol y nodwedd;
mae i eiriau ac ymadroddion a ddefnyddir yn y Gorchymyn hwn yr un ystyr ag sydd iddynt yn Rhan 3 o Ddeddf Comisiwn Democratiaeth a Ffiniau Cymru etc. 2013, ac eithrio i’r graddau yr ymddengys bwriad i’r gwrthwyneb.
Geiriau yn ergl. 2 wedi eu hamnewid (25.6.2024) gan Deddf Senedd Cymru (Aelodau ac Etholiadau) 2024 (asc 4), a. 25(1)(a), Atod. 1 para. 30

Trefniadau etholiadol ar gyfer Sir y Fflint
3. (1) Mae wardiau etholiadol Sir y Fflint, fel y maent yn bodoli yn union cyn y diwrnod arferol ar gyfer ethol cynghorwyr yn 2022, wedi eu diddymu.
(2) Mae Sir y Fflint wedi ei rhannu’n 45 o wardiau etholiadol, a phob un ohonynt yn dwyn yr enw Saesneg a restrir yng ngholofn 1 a’r enw Cymraeg a restrir yng ngholofn 2 o’r Tabl yn yr Atodlen i’r Gorchymyn hwn.
(3) Mae pob ward etholiadol yn cynnwys yr ardaloedd a bennir mewn perthynas â’r ward etholiadol honno yng ngholofn 3 o’r Tabl yn yr Atodlen i’r Gorchymyn hwn.
(4) Nifer yr aelodau o’r cyngor sydd i’w hethol dros bob ward etholiadol yw’r nifer a bennir yng ngholofn 4 o’r Tabl yn yr Atodlen i’r Gorchymyn hwn.
(5) Mae’r darpariaethau yn y Gorchymyn hwn yn cymryd blaenoriaeth dros unrhyw ddarpariaeth wrthdrawiadol mewn unrhyw offeryn statudol blaenorol a wnaed o dan adran 58(2) o Ddeddf Llywodraeth Leol 1972.
1972 p. 70; diddymwyd adran 58 o Ddeddf 1972 gan adran 73(2) o Ddeddf 2013 ac Atodlen 2 iddi, yn ddarostyngedig i ddarpariaethau arbed a bennir yn adran 74 o Ddeddf 2013.

Tref Bwcle: newidiadau i wardiau cymunedol
4. Yn nhref Bwcle—
(a) mae’r rhan o ward Pentrobin a ddangosir â llinellau ar Fap 1 wedi ei throsglwyddo i ward Dwyrain Bistre;
(b) mae’r rhan o ward Mynydd a ddangosir â llinellau ar Fap 2 wedi ei throsglwyddo i ward Pentrobin.

Tref Bwcle: newidiadau canlyniadol i drefniadau etholiadol
5. Yn nhref Bwcle—
(a) nifer yr aelodau sydd i’w hethol dros ward Mynydd yw 3;
(b) nifer yr aelodau sydd i’w hethol dros ward Pentrobin yw 7.

Tref y Fflint: newidiadau i wardiau cymunedol
6. Yn nhref y Fflint—
(a) mae’r rhan o ward Oakenholt a ddangosir â llinellau ar Fap 3 wedi ei throsglwyddo i ward y Castell;
(b) mae’r rhan o ward Oakenholt a ddangosir â llinellau ar Fap 4 wedi ei throsglwyddo i ward Trelawny.

Tref y Fflint: newidiadau canlyniadol i drefniadau etholiadol
7. Yn nhref y Fflint—
(a) nifer yr aelodau sydd i’w hethol dros ward Oakenholt yw 3;
(b) nifer yr aelodau sydd i’w hethol dros ward Trelawny yw 4.

Tref Cei Connah: newidiadau i wardiau cymunedol
8. Yn nhref Cei Connah—
(a) mae’r rhan o ward De Cei Connah a ddangosir â llinellau ar Fap 5 wedi ei throsglwyddo i ward Canol Cei Connah;
(b) mae’r rhan o ward Golftyn a ddangosir â chroeslinellau ar Fap 5 wedi ei throsglwyddo i ward Canol Cei Connah.

Tref Cei Connah: newidiadau canlyniadol i drefniadau etholiadol
9. Yn nhref Cei Connah—
(a) nifer yr aelodau sydd i’w hethol dros ward Canol Cei Connah yw 5;
(b) nifer yr aelodau sydd i’w hethol dros ward De Cei Connah yw 6.

Cymuned yr Wyddgrug: newidiadau i wardiau cymunedol
10. Yng nghymuned yr Wyddgrug—
(a) mae’r rhan o ward Gorllewin yr Wyddgrug a ddangosir â llinellau ar Fap 6 wedi ei throsglwyddo i ward Dwyrain yr Wyddgrug;
(b) mae’r rhan o ward Broncoed a ddangosir â llinellau ar Fap 7 wedi ei throsglwyddo i ward y De;
(c) mae’r rhan o ward De’r Wyddgrug a ddangosir â llinellau ar Fap 8 wedi ei throsglwyddo i ward Gorllewin yr Wyddgrug.

Cymuned Penarlâg: newidiadau i wardiau cymunedol a diddymu ward gymunedol Penarlâg
11. Mae ward gymunedol Penarlâg, fel y mae’n bodoli yn union cyn y diwrnod arferol ar gyfer ethol cynghorwyr yn 2022, wedi ei diddymu ac—
(a) mae’r rhan o’r ward honno a ddangosir â llinellau ar Fap 9 wedi ei throsglwyddo i ward Mancot;
(b) mae’r rhan o’r ward honno a ddangosir â llinellau ar Fap 10 wedi ei throsglwyddo i ward Aston.

Cymuned Penarlâg: newidiadau canlyniadol i drefniadau etholiadol
12. Yng nghymuned Penarlâg—
(a) nifer yr aelodau sydd i’w hethol dros ward Aston yw 7;
(b) nifer yr aelodau sydd i’w hethol dros ward Mancot yw 7.
Rebecca Evans
Y Gweinidog Cyllid a Llywodraeth Leol, un o Weinidogion Cymru
2 Tachwedd 2021

YR ATODLEN ENWAU AC ARDALOEDD WARDIAU ETHOLIADOL A NIFER AELODAU’R CYNGOR
Erthygl 3
Tabl
Colofn (1)	Colofn (2)	Colofn (3)	Colofn (4)
Enw Saesneg y ward etholiadol	Enw Cymraeg y ward etholiadol	Ardal y ward etholiadol	Nifer aelodau’r cyngor
Argoed and New Brighton	Argoed a New Brighton	Cymuned Argoed	2
Bagillt	Bagillt	Tref Bagillt	2
Broughton North East	Gogledd-ddwyrain Brychdyn	Ward y Gogledd-ddwyrain o gymuned Brychdyn a Bretton	1
Broughton South	De Brychdyn	Ward y De o gymuned Brychdyn a Bretton	2
Brynford and Halkyn	Brynffordd a Helygain	Cymunedau Brynffordd a Helygain	2
Buckley: Bistre East	Bwcle: Dwyrain Bistre	Ward Dwyrain Bistre o dref Bwcle	2
Buckley: Bistre West	Bwcle: Gorllewin Bistre	Ward Gorllewin Bistre o dref Bwcle	2
Buckley: Mountain	Bwcle: Mynydd	Ward Bwcle: Mynydd o dref Bwcle	1
Buckley: Pentrobin	Bwcle: Pentrobin	Ward Pentrobin o dref Bwcle	2
Caergwrle	Caergwrle	Ward Caergwrle o gymuned yr Hôb	1
Caerwys	Caerwys	Cymuned Caerwys a chymuned Ysceifiog	1
Cilcain	Cilcain	Cymunedau Cilcain a Nannerch	1
Connah’s Quay Central	Canol Cei Connah	Ward Canol Cei Connah o dref Cei Connah	2
Connah’s Quay: Golftyn	Cei Connah: Golftyn	Ward Golftyn o dref Cei Connah	2
Connah’s Quay South	De Cei Connah	Ward De Cei Connah o dref Cei Connah	2
Connah’s Quay: Wepre	Cei Connah: Gwepra	Ward Gwepra o dref Cei Connah	1
Flint: Castle	Y Fflint: Y Castell	Ward y Castell o dref y Fflint	1
Flint: Coleshill and Trelawny	Y Fflint: Cynswllt a Threlawny	Wardiau Cynswllt a Threlawny o dref y Fflint	3
Flint: Oakenholt	Y Fflint: Oakenholt	Ward Oakenholt o dref y Fflint	1
Greenfield	Maes-glas	Ward Maes-glas o dref Treffynnon	1
Gwernaffield and Gwernymynydd	Y Waun a Gwernymynydd	Cymunedau’r Waun a Phant-y-mwyn, Gwernymynydd a Nercwys	2
Hawarden: Aston	Penarlâg: Aston	Ward Aston o gymuned Penarlâg	2
Hawarden: Ewloe	Penarlâg: Ewloe	Ward Ewloe o gymuned Penarlâg	2
Hawarden: Mancot	Penarlâg: Mancot	Ward Mancot o gymuned Penarlâg	2
Higher Kinnerton	Kinnerton Uchaf	Cymuned Kinnerton Uchaf	1
Holywell Central	Canol Treffynnon	Ward Canol Treffynnon o dref Treffynnon	1
Holywell East	Dwyrain Treffynnon	Ward Dwyrain Treffynnon o dref Treffynnon	1
Holywell West	Gorllewin Treffynnon	Ward Gorllewin Treffynnon o dref Treffynnon	1
Hope	Yr Hôb	Ward yr Hôb o gymuned yr Hôb	1
Leeswood	Coed-llai	Cymuned Coed-llai	1
Llanasa and Trelawnyd	Llanasa a Threlawnyd	Cymunedau Llanasa, a Gwaunysgor a Threlawnyd	2
Llanfynydd	Llanfynydd	Cymuned Llanfynydd	1
Mold: Broncoed	Yr Wyddgrug: Broncoed	Ward Broncoed o gymuned yr Wyddgrug	1
Mold East	Dwyrain yr Wyddgrug	Ward Dwyrain yr Wyddgrug o gymuned yr Wyddgrug	1
Mold South	De’r Wyddgrug	Ward De’r Wyddgrug o gymuned yr Wyddgrug	1
Mold West	Gorllewin yr Wyddgrug	Ward Gorllewin yr Wyddgrug o gymuned yr Wyddgrug	1
Mostyn	Mostyn	Cymuned Mostyn	1
Northop	Llaneurgain	Cymunedau Llaneurgain a Northop Hall	2
Pen-y-ffordd	Pen-y-ffordd	Cymuned Pen-y-ffordd	2
Saltney Ferry	Saltney Ferry	Tref Saltney	2
Queensferry and Sealand	Queensferry a Sealand	Cymunedau Queensferry a Sealand	2
Shotton East and Shotton Higher	Dwyrain Shotton a Shotton Uchaf	Ward Dwyrain Shotton a ward Shotton Uchaf o gymuned Shotton	2
Shotton West	Gorllewin Shotton	Ward Gorllewin Shotton o gymuned Shotton	1
Treuddyn	Treuddyn	Cymuned Treuddyn	1
Whitford	Chwitffordd	Cymuned Chwitffordd	1

NODYN ESBONIADOL
(Nid yw’r nodyn hwn yn rhan o’r Gorchymyn)
Mae’r Gorchymyn hwn yn gweithredu argymhellion Comisiwn Ffiniau a Democratiaeth Leol Cymru (“y Comisiwn”), a roddodd adroddiad ym mis Mehefin 2020 ar ei adolygiad o drefniadau etholiadol Sir y Fflint. Roedd Adroddiad y Comisiwn yn cynnig lleihau nifer y wardiau etholiadol o 57 i 42, a lleihau nifer y cynghorwyr o 70 i 66.
Mae’r Gorchymyn hwn yn gweithredu argymhellion y Comisiwn, gydag addasiadau.
Mae erthygl 1(4) o’r Gorchymyn hwn yn dirymu Gorchymyn Sir y Fflint (Trefniadau Etholiadol) 2021.
Mae erthygl 3 o’r Gorchymyn hwn yn diddymu’r trefniadau etholiadol presennol ar gyfer Sir y Fflint ac yn cyflwyno’r Atodlen, sy’n nodi’r trefniadau etholiadol newydd ar gyfer Sir y Fflint.
Mae’r Gorchymyn hwn hefyd yn gweithredu argymhellion ynghylch newidiadau i wardiau cymunedol a threfniadau etholiadol ar gyfer rhai cymunedau yn Sir y Fflint.
Mae erthygl 4 yn gwneud newidiadau i’r ffiniau rhwng wardiau cymunedol Pentrobin, Dwyrain Bistre a Mynydd yn nhref Bwcle. Mae erthygl 5 yn nodi nifer yr aelodau sydd i’w hethol dros wardiau Mynydd a Phentrobin o dref Bwcle.
Mae erthygl 6 yn gwneud newidiadau i’r ffiniau rhwng wardiau cymunedol Oakenholt, y Castell a Threlawny yn nhref y Fflint. Mae erthygl 7 yn nodi nifer yr aelodau sydd i’w hethol dros wardiau Oakenholt a Threlawny o dref y Fflint.
Mae erthygl 8 yn gwneud newidiadau i’r ffiniau rhwng wardiau cymunedol De Cei Connah, Canol Cei Connah a Golftyn yn nhref Cei Connah. Mae erthygl 9 yn nodi nifer yr aelodau sydd i’w hethol dros wardiau Canol Cei Connah a De Cei Connah yn nhref Cei Connah.
Mae erthygl 10 yn gwneud newidiadau i’r ffiniau rhwng wardiau cymunedol Gorllewin yr Wyddgrug, Dwyrain yr Wyddgrug, Broncoed a De’r Wyddgrug yng nghymuned yr Wyddgrug.
Mae erthygl 11 yn diddymu ward gymunedol Penarlâg yng nghymuned Penarlâg ac yn trosglwyddo rhannau o’r ward honno i wardiau Mancot ac Aston o gymuned Penarlâg. Mae erthygl 12 yn nodi nifer yr aelodau sydd i’w hethol dros wardiau Aston a Mancot o gymuned Penarlâg.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Gorchymyn hwn. O ganlyniad, ystyriwyd nad oedd yn angenrheidiol cynnal asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Gorchymyn hwn.
Mae printiau o’r mapiau a labelwyd “1” i “10” y mae’r Gorchymyn hwn yn ymwneud â hwy wedi eu hadneuo yn swyddfeydd Llywodraeth Cymru ym Mharc Cathays, Caerdydd, CF10 3NQ (yr Is-adran Democratiaeth Llywodraeth Leol), a chyda Chyngor Sir y Fflint. Mae’r printiau sydd wedi eu hadneuo gyda Chyngor Sir y Fflint yn agored i gael eu harchwilio gan unrhyw un y bydd darpariaethau’r Gorchymyn hwn yn effeithio arnynt.

Ergl. 1 mewn grym ar 4.11.2021 at ddibenion penodedig, gweler ergl. 1(2)
Ergl. 1 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 2 mewn grym ar 4.11.2021 at ddibenion penodedig, gweler ergl. 1(2)
Ergl. 2 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 3 mewn grym ar 4.11.2021 at ddibenion penodedig, gweler ergl. 1(2)
Ergl. 3 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 4 mewn grym ar 4.11.2021 at ddibenion penodedig, gweler ergl. 1(2)
Ergl. 4 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 5 mewn grym ar 4.11.2021 at ddibenion penodedig, gweler ergl. 1(2)
Ergl. 5 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 6 mewn grym ar 4.11.2021 at ddibenion penodedig, gweler ergl. 1(2)
Ergl. 6 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 7 mewn grym ar 4.11.2021 at ddibenion penodedig, gweler ergl. 1(2)
Ergl. 7 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 8 mewn grym ar 4.11.2021 at ddibenion penodedig, gweler ergl. 1(2)
Ergl. 8 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 9 mewn grym ar 4.11.2021 at ddibenion penodedig, gweler ergl. 1(2)
Ergl. 9 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 10 mewn grym ar 4.11.2021 at ddibenion penodedig, gweler ergl. 1(2)
Ergl. 10 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 11 mewn grym ar 4.11.2021 at ddibenion penodedig, gweler ergl. 1(2)
Ergl. 11 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Ergl. 12 mewn grym ar 4.11.2021 at ddibenion penodedig, gweler ergl. 1(2)
Ergl. 12 mewn grym ar 5.5.2022 i'r graddau nad yw eisoes mewn grym, gweler ergl. 1(3)
Atod. mewn grym ar 4.11.2021 at ddibenion penodedig, gweler ergl. 1
Atod. mewn grym ar 5.5.2022 i'r graddau nad yw eisoes mewn grym, gweler ergl. 1(3)